VALSTYBINĖ ENERGETIKOS REGULIAVIMO TARYBA

NUTARIMAS

DĖL UAB „lAzdijų Šiluma“ KARŠTO VANDENS KAINŲ DEDAMŲJŲ NUSTATYMO

2025 m. vasario 7 d. Nr. O3E-156

Vilnius

Vadovaudamasi Lietuvos Respublikos šilumos ūkio įstatymo 32 straipsnio 18 dalimi, Karšto vandens kainų nustatymo metodika, patvirtinta Valstybinės energetikos reguliavimo tarybos 2009 m. liepos 21 d. nutarimu Nr. O3-106 „Dėl Karšto vandens kainų nustatymo metodikos“, įvertinusi UAB „Lazdijų šiluma“ 2024 m. spalio 1 d. raštu Nr. 7-223 „Dėl pajamų bazinio lygio ir karšto vandens kainos dedamųjų nustatymo“ pateiktą karšto vandens kainos dedamųjų projektą, atsižvelgdama į Valstybinės energetikos reguliavimo tarybos Šilumos ir vandens departamento Šilumos bazinių kainų skyriaus 2025 m. sausio 31 d. pažymą Nr. O5E-108 „Dėl UAB „Lazdijų šiluma“ šilumos gamybos ir (ar) tiekimo pajamų bazinio lygio ir karšto vandens kainų dedamųjų nustatymo“ Valstybinė energetikos reguliavimo taryba n u t a r i a:

Nustatyti UAB „Lazdijų“ karšto vandens kainos (be PVM), išreiškiamos formule 0,94 + Tkv kd, dedamąsias:

1. Karšto vandens kainos pastoviąją dedamąją – 0,94 Eur/m3.

2. Karšto vandens kainos kintamąją dedamąją – Tkv kd:

2.1. karšto vandens kainos kintamosios dedamosios Tkv kd formulę vartotojams daugiabučiuose namuose:

Dedamoji	Formulė
Karšto vandens kainos kintamoji dedamoji	(52,57 × Tš) + (1,03 × Tgv) + (0,038 × Tgv. pard)

2.2. karšto vandens kainos kintamosios dedamosios Tkv kd formulę kitiems vartotojams:

Dedamoji	Formulė
Karšto vandens kainos kintamoji dedamoji	(51,00 × Tš) + (1,00 × Tgv) + (0,038 × Tgv. pard)

čia:

Tš – pirktos (pagamintos) šilumos kaina (Eur/kWh);

Tgv – geriamojo vandens tiekimo ir nuotekų tvarkymo paslaugų kaina, taikoma abonentams (Eur/m3);

Tgv. pard – geriamojo vandens pardavimo kaina (Eur/apskaitos prietaisui per mėn.).

3. Informuoti, kad šis nutarimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir sąlygomis.

Pirmininkas	Renatas Pocius